V meste niekto vraždí slávnych filmárov a na čelá odrezaných hláv vyrýva slovo Sviňa.
Nafúkaný egocentrický režisér, kedysi uznávaný a slávny, teraz už len autor trápnych reklám, zmietaný pocitmi sebalásky, bohorovnosti a zároveň aj márnosti, sa trápi otázkou, prečo ešte žije.
Vrahova nevšímavosť ho uráža. Polícia nevie lapiť páchateľa, médiá sú plné senzačných správ a ulice klebiet.
Rozhodne sa preto, že páchateľa vypátra na vlastnú päsť, aby mu vysvetlil, kto je tu najlepší filmár a kto si teda najviac zaslúži skonať potupnou smrťou. Veci sa však zvrtnú a on sám sa napokon stáva hlavným podozrivým.